Document ID: 31996R0833

KOMMISSIONENS FORORDNING (EF) Nr. 833/96 af 6. maj 1996 om ændring af forordning (EF) nr. 2900/95 om en eksportafgift for produkter henhørende under KN-kode 1001 90 99
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 16, og
ud fra følgende betragtninger:
Ved Kommissionens forordning (EF) nr. 2900/95 (3), ændret ved forordning (EF) nr. 328/96 (4), blev der fastsat en eksportafgift for blød hvede henhørende under KN-kode 1001 90 99;
verdensmarkedspriserne for blød hvede er nået op over niveauet i Fællesskabet, og tendensen viser, at priserne fortsat vil stige; det kan medføre, at der udføres for store mængder blød hvede enten i uforarbejdet stand eller i form af forarbejdede produkter, herunder mel, gryn og groft mel af blød hvede; den for tiden gældende eksportafgift for blød hvede bør derfor ændres som vist i bilaget, og der bør fastsættes en eksportafgift for mel af blød hvede, spelt og blandsæd af hvede og rug og for gryn og groft mel af blød hvede og spelt henhørende under KN-kode 1101 00 15, 1101 00 90 og 1103 11 90;
der er udstedt eksportlicenser for produkter af blød hvede henhørende under nævnte KN-koder før den 24. april 1996, som endnu er gyldige; gyldighedsperioden var allerede af forsigtighedshensyn blevet afkortet til 30 dage for at begrænse mængderne; for at undgå enhver spekulation bør foranstaltningen derfor først gælde for de licenser, der ansøges om fra den 25. april 1996;
Forvaltningskomitéen for Korn har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I forordning (EF) nr. 2900/95 foretages følgende ændringer:
1) Titlen affattes således:
»om en eksportafgift for produkter henhørende under KN-kode 1001 90 99, 1101 00 15, 1101 00 90 og 1103 11 90«.
2) Artikel 1 affattes således:
»Artikel 1
Den eksportafgift, der er nævnt i artikel 15 i forordning (EF) nr. 1501/95, fastsættes for de produkter, der henhører under KN-kode 1001 90 99, 1101 00 15, 1101 00 90 og 1103 11 90, til de beløb, der er anført i bilaget til nærværende forordning.
Afgiften gælder dog ikke for eksportlicenser, der blev ansøgt om inden den 25. april 1996.«
3) Bilaget affattes som vist i bilaget til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. maj 1996.

Labels: 2
17